Mistique Waters | LekkeSlaap
Vanaf R750 R525 per nag (vir 2 persone)
Mistique Waters het die ideale ligging net oorkant die oewer van die Vaalrivier in Parys. Dis stapafstand van die dorp en die Parys Golf & Country Estate af.
Mystique Waters spog met die mooiste uitsig oor die rivier, en gaste kan heerlik in een van ons 2 selfsorgwoonstelle of 8 B&B-kamers bly. Elke kamer en woonstel is elegant versier en bied 'n lieflike, stil atmosfeer. Al die eenhede het lugversorging, 'n platskerm-TV met DStv-toegang, 'n privaat badkamer en braaigeriewe.
Die gastehuis is in 'n lieflike tuin geleë en bied die mooiste agtergrond vir die allerpragtigste troufoto's. Veilige parkeerplek is beskikbaar. Daar is 'n swembad met 'n lekker lapa en braai-area. WiFi is beskikbaar in die hoofhuis en ons bedien 'n heerlike ontbyt.
Doendinge in die omgewing sluit in: riviervlotvaart, kunsvlieghengel, abseil, 4x4-roetes en staproetes, helikopter- en warmlugballonvlugte, voëlkyk en piekniek. Gaste kan ook gerus die Wêrelderfenisgebied, die Vredefortkoepel, en Parys se beroemde antiekwinkeltjies, kunsgalerye, restaurante en koffiewinkels besoek.
Let asseblief daarop dat ons kantore by Mistique Waters gesluit is op Sondae.
4.7 uit 5van 66 resensies vir Mistique Waters
Sien alle 66 resensies
10 Esplenade Straat, Parys, 9585, Vrystaat
Gaste dink Mistique Waters het ’n uitstekende ligging